Publication: Magyar Közlöny
Issue: MK-2001-30 (Year: 2001, Number: 30)
Era: 1990-2004
Section: 5. Az Alkotmánybíróságról szóló 1989. évi XXXII. törvény 49. §-ának (1) bekezdése szerint az Alkotmánybíróság
Paragraph Index: 237

(1) bekezdésében biztosított egyesülési jog gyakorlása is lehetetlenné válik (IV/2. pont). Álláspontom szerint a bíróságnak a nyilvántartásba vételt teljes egészében elmulasztó magatartása, vagy a késedelmes, az ésszerű határidőn túli tevékenysége ma sem jogkövetkezmény nélküli. A bíróság ugyanis felelősséggel tartozik azért, ha az eljárás az eljáró bírónak, illetve a bírósági vezetőnek felróható okból hiúsult meg vagy húzódott el az ésszerű határidőn túl. Ezen túlmenően véleményem szerint a határozatnak figyelemmel kellett volna lennie arra is, hogy az Országos Ítélőtábla székhelyének és illetékességi területének megállapításáról, valamint az igazságszolgáltatás működését érintő egyes törvények módosításáról szóló 1999. évi CX. törvény a Pp. 2. §-át kiegészítette egy olyan rendelkezéssel, mely szerint a fél az eljárás ésszerű időn belüli befejezéséhez való jogának sérelme esetén, alapvető jogait ért sérelemre való hivatkozással méltányos elégtételt biztosító kártérítésre tarthat igényt. Habár e rendelkezés csak

Source: https://magyarkozlony.hu/hivatalos-lapok/559b305850c61a905aff9e40b05718d7c15c988e/dokumentumok/4d11691500ef45e9ed8ad117bf78877febb26c92/letoltes